Rudolfas Naujokas

Rudolfas Naujokas (; 1903 m. liepos 23 d. Klaipėdoje – 1969 m. lapkričio 25 d. Limburge, VFR) – Lietuvos ir Vokietijos surdopedagogas, Klaipėdos krašto kraštotyrininkas ir rašytojas, kūręs vokiečių kalba.

 Biografija 

Gimė viešbučio savininko šeimoje Klaipėdoje. Vaikystėje anksti neteko tėvo, vėliau mirė ir motina. R. Naujokas turėjo įgimtą klausos negalią, užaugo našlaičių namuose. Baigė Klaipėdos mokytojų seminariją, dirbo Smilties Pylimo (arba Klaipėdos Pylimo, ) mokyklos pagalbiniu mokytoju. Vėliau Berlyne studijavo germanistiką, Berlyno universiteto Kurčnebylių institute išlaikė valstybinius egzaminus, suteikiančius surdopedagogo kvalifikaciją. (Tarpukaryje Europos kurčiųjų mokyklose buvo siekiama klausos ar kalbėjimo negalią turinčius auklėtinius išmokyti kvėpavimo judesių, kad išgautų garsus ir juos jungtų į žodžius. Pedagogams ir mokiniams tai buvo alinantis darbas, dažnai be ypatingo pasisekimo.)

Grįžęs į Klaipėdos kraštą, 1931–1936 m. dirbo mokytoju Rusnės kurčnebylių įstaigoje, o kai ši persikėlė į Klaipėdą, išvyko gyventi į Tilžę. Įsidarbino miesto kurčnebylių mokykloje, vėliau persikėlė į Poznanę. Po Antrojo pasaulinio karo apsistojo Heseno žemės Bad Cambergo miestelyje. Nuo 1948 m. dėstė vietos kurčiųjų mokykloje, o 1964–1966 m. jai vadovavo. 1952 m. buvo išrinktas Heseno žemės Kurčnebylių mokytojų sąjungos pirmininku.

 Kūrybinė veikla 
Paskatintas savo bendramokslio ir Memeler Dampfboot laikraščio redaktoriaus Martino Kakio, R. Naujokas nuo 1927 m. ėmė spausdinti šiame leidinyje straipsnius apie Klaipėdos miesto ir krašto praeitį. Grįžęs iš studijų Berlyne, jis paskelbė nemažai rašinių apie Pamario kultūrą ir krašto gyventojus: medienos pirklio Heinricho Ankerio giminę, Šilutės apskrities kultūros ir visuomenės veikėją Hugo Šojų, etnografą Ernstas Vilhelmas Berbomą, Klaipėdos istoriką Johaną Zembrickį bei kt.

1935 m. R. Naujokas išleido savo pirmąją knygą apie gimtojo krašto vaizdus poetų kūryboje. Ir vėlesni, beveik visi, jo spausdiniai buvo skirti klaipėdiškiams, dėl to Rudolfas Naujokas pokaryje buvo vadinamas krašto liaudies rašytoju. Paskutiniaisiais savo gyvenimo metais jis leido nostalgiškus foto albumus, skirtus išeiviams iš Rytų Prūsijos. Kūrė ir eiles. Rašė vokiečių kalba, jo kūriniai iki šiol yra dar gana sunkiai prieinami lietuvių skaitytojams.

 Bibliografija 
 Das Memelland in seiner Dichtung. – Memel: Siebert Memeler Dampfboot Aktien-Gesellschaft, 1935
 Gewitter am Morgen – Eine Liebesgeschichte von gestern. – Breslau: Bergstadtverlag, 1937
 Memelländische Dorfchronik. – Breslau: Bergstadtverlag, 1938
 Frau im Zwischenland. – Karlsbad und Leipzig: Adam Kraft Verlag, 1942
 Die Silberweide. – Hamburg: Hoffmann u. Campe, 1947
 Phantasien am Grabenrand. – Hamburg: Nölke, 1947
 Die Truhe kleiner Weisheiten. – Hamburg, Nölke, 1947
 Daheim am Strom. Ernste und heitere Erzählungen. – Hamburg: Nölke, 1949
 Das Lächeln der Guten. – Hamburg: Nölke Verlag, 1949
 Die geretteten Gedichte. – Oldenburg: Verlag F. W. Siebert, 1952
 Der Herr der Düne. – Stuttgart: Thienemann, 1952
 Kakies, Martin u. Rudolf Naujok (Hrg.). Ostpreußen erzählt. – Leer: Rautenberg & Mockel, 1952
 Die Zeit der hellen Nächte. Roman aus Moor und Heide. – Gütersloh: Bertelsmann Verlag, 1957
 Über den Schatten springen: Ostdt. Kurzgeschichten. – Siebert, 1961
 Bring uns die Mutter. – Lahn-Verl., 1962
 Sommer ohne Wiederkehr. – Nürnberg: Sebaldus Vlg, 1963
 Naujok, Rudolf (Hg.). Du Land meiner Kindheit. Dichter aus Ost– und Westpreußen erzählen aus ihrer Kinderzeit. – München: Aufstieg-Verlag, 1966
 So gingen wir fort – Ostdeutsche Autoren erzählen von den letzten Tagen daheim – München: J. F. Lehmann, 1970
 Ostpreussen mit Westpreussen, Danzig u. Memel. – München: Kraft, 1973 ISBN 3808310227 
 Ostpreussische Liebesgeschichten. Rudolf Naujok (Hg.). – Reinbek bei Hamburg: Rowohlt, 1977
 Kraft, Adam u. Naujok, Rudolf. Pommern mit Neumark und Ostseeküste. – Mannheim: Adam Kraft Verlag, 1978 ISBN 380831009X
 Vincenz und Jadwiga: Roman einer Ehe im Grenzland. – Camberg: Camberger Verlag u. Lange, 1980
 Kraft, Adam u. Naujok, Rudolf. Ostpreussen. Ein Bildwerk mit 220 Fotos. – Würzburg: Flechsig-Buchverrieb, Lizenz Stürtz Verlag., 2002 ISBN 3881894446

 Šaltiniai 
 Egidijus Bacevičius. Rusnės kurčnebylių įstaiga ir kraštotyrininkas Rudolf‘as Naujok‘as // Šilainės sodas
 Brigitte Decker-Luckau. Vor einem Jahr starb Rudolf Naujok // Memeler Dampfboot, 1970 N 12
 Naujok, Rudolf // Altpreußische Biographie, Band 3
 Die Silberweide // Memeler Dampfboot, 1949 N 1

Kategorija:Vokietijos rašytojai
Kategorija:Lietuvių kilmės asmenybės
Kategorija:Mažosios Lietuvos asmenybės